慶裕

慶裕 ， 字蘭圃 ， 喜塔臘氏 ， 滿洲正白旗人 。 清朝政治人物 。 以繙譯生員考取內閣中書 ， 充軍機章京 ， 兼總理各國事務衙門行走 。 隨文祥赴奉天剿捻匪 ， 還補侍讀 。 同治九年 ， 出任湖北鄖陽府知府 。 光緒元年 ， 擢奉天府府尹 。 光緒五年十一月十五 ， 由福建布政使升任廣西巡撫 。 光緒八年正月二十四 （ 1882年3月13日 ） ， 調任漕運總督 。 調河東河道總督 。 光緒九年 ， 除盛京將軍 。 中法戰爭時 ， 慶裕巡視沒溝營 、 旅順口 、 大連 。 光緒十一年 ， 安東十二州縣告災 ， 慶裕負責賑災工作 。 光緒十九年 ， 授熱河都統 。 光緒二十年 ， 調福州將軍 ， 革除閩海關陋習 。 秋 ， 卒於任上 。